钦定古今图书集成/明伦汇编/官常典/第671卷 > 孔子家语 > 《六本》
## 钦定古今图书集成/明伦汇编/官常典/第671卷 > 孔子家语 > 《六本》

孔子曰：“良药苦口，而利于病；忠言逆耳，而利于行。汤
武以谔谔而昌，桀、纣以唯唯而亡。君无争臣，父无争
子，兄无争弟，夫无争妇，士无争友，而无其过者，未之
有也。故曰：君失之，臣得之，父失之，子得之，兄失之，弟
得之，夫失之，妇得之，己失之，友得之。是以国无危亡
之兆，家无悖乱之恶，父子兄弟无失，而交友无绝也。”